Diari Oficial de la Generalitat Valenciana


Sumari del DOGV 3716, del 24-03-2000 (2000/1870)

Edicte expedient sancionador-multa núm. 205/6343-WZ d’Alacant.
--------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1870


Organisme emissor
:   Conselleria de Justícia i Administracions Públiques

Tipus de document
:   Anunci

Edicte expedient sancionador-multa núm. 205/7787-IP d'Alacant. [2000/X1870]
  
De conformitat amb el que ha acordat aquesta Secretaria General, i segons que disposen els articles 59.4 i 58.1 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte, es notifica al senyor Alfonso Romero Rocamora, l'Acord d'Iniciació 205/1999, dictat en l'expedient sancionador tramitat pel Servei d'Espectacles i Establiments Públics:
  
De conformitat amb el que disposa la Llei 2/1991, de 18 de febrer, de la Generalitat Valenciana (DOGV núm. 1.492, de 26.02.1991), en relació amb el que preveu el RD 1.398/1993, de 4 d'agost, pel qual s'aprova el Reglament del Procediment per a l'exercici de la Potestat Sancionadora; per acord de la cap del Servei d'Espectacles i Establiments Públics de la Conselleria de Justícia i Administracions Públiques, senyora Amparo Renau Almela, en data 9.12.1999, s'ha iniciat expedient sancionador 205/1999, contra el senyor Alfonso Romero Rocamora, últim domicili conegut a efectes de notificació és el c/ Vicente Aleixandre, s/n-2n-D de Múrcia, el qual serà tramitat per presumpta infracció tipificada en la Llei 10/1991, de 4 d'abril, sobre Potestats en Matèria d'Espectacles Taurins, en relació amb l'art. 80.1 del RD 145/1996, de 2 de febrer; atés que el dia 25.7.1999, el delegat governatiu del festeig taurí celebrat a la plaça de bous de Benidorm, proposà que el banderiller senyor Alfonso Romero Rocamora, de la quadrilla de Sebastián Pizana López, fóra sancionat per introduir l'estoc en l'animal i dirigir-se de forma desconsiderada, amb gestos i manotades, a la Presidència després de la mort del primer jònec incitant el públic assistent en contra de la Presidència per no concedir l'orella del jònec, la sanció de la qual ve determinada en l'art. 17 de la citada Llei 10/1991, que pot ser de fins a 25.000 pessetes i, en el present supòsit, la sanció seria de 10.000 PTA. Han sigut nomenats instructora i secretària de l'expedient la senyora Paz Arviza Valverde i la senyora Mª Àngeles Sebastiá Rodríguez, les quals en qualsevol moment del procediment podran ser recusades per l'interessat. L'òrgan sancionador competent, segons l'art. 29 de la llei, és la cap del Servei d'Espectacles i Establiments Públics.
  
El que es posa en coneixement de l'interessat, als efectes oportuns i previstos en l'art. 58.1 de la Llei 30/1992, del Règim Jurídic de les Administracions Públiques i del Procediment Administratiu Comú. Així mateix, es comunica que en virtut de l'art. 31.a) de la Llei 2/1991, disposa d'un termini de deu dies comptats a partir de l'endemà de la present notificació, perquè aporte les al·legacions, documents o informació que estime convenient, i el present acord es considera com a proposta de resolució als efectes previstos en els arts. 23 i 24 del RD 1.398/1993.
  
I, perquè valga de notificació a l'interessat mencionat anteriorment, es lliura el present edicte.